सोलह जुलाई को मध्य प्रदेश के इतिहास ने एक करवट ली। उस दिन सरकार के मंत्रिमंडल ने सरकार में एक नया विभाग खोलने का निर्णय किया। यह स्पष्ट नहीं है कि यह आनंद विभाग किस मंत्रालय के अंतर्गत काम देगा। यह तय करना कठिन भी होगा, क्योंकि आनंद कोई ऐसी चीज नहीं, जिसे वित्त, शिक्षा या जन संपर्क विभाग के अधीन रखा जा सके। सब को मिला कर आनंद का वातावरण बनता है, न कि किसी एक की श्रीवृद्धि से। शायद इसीलिए मुख्यमंत्री ने यह विभाग अपने पास रखा है।